A Bizottság 3491/88/EGK rendelete

(1988. november 9.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb 3174/88/EGK rendelettel [1] módosított, a vám- és statisztikai nómenklatúráról valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. november 9-én.

a Bizottság részéről

Cockfield

alelnök

[1] HL 298., 1988.10.31., 1. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1."Heringhús (pillangófilé)", amely a hering (amelyből a beleket, úszókat – kivéve a hátúszót – és a csontokat eltávolították) jobb és bal oldalából áll, és a két oldalt a hátsó bőr tartja össze, | vagy | A besorolást a Kombinált Nómenklatúra 1. és 6. általános szabálya, valamint a 0304, 03049021 és a 03049025 KN-kód határozza meg. A termék nem tekinthető a 030410 vagy 030420 KN-kód alá tartozó halfilének (ld. a 0304-es kódhoz tartozó megjegyzéseket). |

2.Katódporlasztás útján fémréteggel, fém-nitriddel, fém-oxiddal vagy fém-karbiddal bevont poliéter-szulfon fóliák, | 39219050 | A besorolást a Kombinált Nómenklatúra 1. és 6. általános szabálya, valamint a 3921, 392190 és 39219050 KN-kód határozza meg. A termék nem tartozik a 3920 KN-kód alá, mivel fémmel, fém-oxiddal, fém-nitriddel vagy fém-karbiddal van bevonva. |

3.Nátrium-dihidro-bisz(2-metoxi-etoxi)-aluminát toluolos oldata (körülbelül 70 tömegszázalékos). | 38239099 | A besorolást a Kombinált Nómenklatúra 1. és 6. általános szabálya, valamint a 3823, 382390 és 38239099 KN-kód határozza meg. A termék nem sorolható be a 29. árucsoportba, mivel nem felel meg a 29. árucsoporthoz tartozó megjegyzés 1 e) pontjában foglalt rendelkezéseknek. Vegyipari készítménynek minősül, amennyiben másként nem kerül meghatározásra. |

--------------------------------------------------